b'\n_START_ARTICLE_\nAnomala\n_START_SECTION_\nUtseende\n_START_PARAGRAPH_\nStort sett middelsstore (gjerne 6-12 millimeter), mer eller mindre metallisk fargede skarabider. Denne slekten kjennes p\xc3\xa5 en temmelig bred kroppsform, mange av artene er metallisk gr\xc3\xb8nnlige. Kroppen er vanligvis blank, og spredt h\xc3\xa5rete. Sett ovenfra er de bredest bak midten. Beina er middels lange, forholdsvis slanke. Antennen er noe forenklet sammenlignet med de fleste andre Scarabaeoidea, k\xc3\xb8llen best\xc3\xa5r gjerne av 2-3 korte lameller.\n_START_SECTION_\nLevevis\n_START_PARAGRAPH_\nLarvene lever i jorda av r\xc3\xb8tter, mens de voksne insektene kan finnes gnagende p\xc3\xa5 blader. Noen arter kan gj\xc3\xb8re betydelig skade ved \xc3\xa5 beite ned l\xc3\xb8vverk. Disse billene flyr godt og er mest aktive om dagen.\n_START_SECTION_\nUtbredelse\n_START_PARAGRAPH_\nSlekten er utbredt i alle verdensdeler bortsett fra de kaldeste omr\xc3\xa5dene.'